text: Stemme på Allan Simonsen i Esbjerg
  19 november 2013 kl. 22.16
  Allan Simonsen høster ikke kun stemmer i Vild med Dans. På rådhuset i Esbjerg var der i aften en enkelt stemme på fodboldlegenden. Det samme er sket flere andre steder i landet.
  Der er med blyantskrevet Allan Simonsen øverst på stemmesedlen med et flueben ved.
  Stemmen er naturligvis ugyldig, så Allan Simonsen går ikke videre ved kommunalvalget i Esbjerg....
  Der blev i alt afgivet 19 ugyldige stemmer på rådhuset i Esbjerg.
  147 valgte på det afstemningssted at aflevere en blank stemmeseddel.
  - Det er et meget normalt antal, siger den valgansvarlige i Esbjerg, Birgit Søgaard.
  